Na temelju članka 35.b Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 44. Statuta Općine Ernestinovo („Službeni glasnik“, br. 2/21 i 3/21), Općinska načelnica Općine Ernestinovo na 16.sjednici održanoj dana 27.rujna 2022.godine, podnosi

**IZVJEŠĆE**

**o radu općinske načelnice za razdoblje od 1. siječnja 2022. do 30. lipnja 2022.**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13, 137/15, 123/17, 98/19 i 144/20), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja.

U siječnju 2022. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 179.000,00kn
* Udrugama s područja kulture 88.000,00 kn
* Ostalim civilnim udrugama 45.000,00 kn
* DVD-ima 223.080,00

U prvoj polovini 2022. godine Općina Ernestinovo bila je podnositelj/partner u 16 prijavljenih projekata.

Popis prijavljenih projekata dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta** | **Kratki opis projekta** | **Vrijednost (HRK)** | **Predviđeni izvor(i) financiranja** | **Planirano vrijeme provedbe** | **Napomena** |
| **1** | Sanacija pješačkih staza u Laslovu, Trg hr. branitelja - Kolodvorska | Općina Ernestinovo | infrastruktura | Provođenje projektnih aktivnosti pridonijeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonijeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L= ) | 810.000,00 | MRRFEU, OE | 2022 | u provedbi |
| **2** | Izgradnja staze na groblju Ernestinovo | Općina Ernestinovo | infrastruktura | proširenje kapaciteta za pogreb pokojnika | 80.000,00 | OE | 2022 | ZAVRŠEN |
| **3** | Sanacija divlje deponije u Općini Ernestinovo - Laslovo -faza II | Općina Ernestinovo | okoliš | Općina Ernestinovo nalazi se na području od posebne državne skrbi RH. Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Naselje Laslovo gotovo je u potpunosti razrušeno u Domovinskom ratu te je bilo okupirano 7. godina. Nakon povratka u mjesto kroz obnovu obiteljskih kuća, kuće su obnovljene, a građevinski je otpad koji je pri tome nastao odlagan na navedenu česticu. Iako je sanacija navedenog odlagališta bila planirana u samoj Obnovi obiteljskih kuća, do danas to nije napravljeno. Radi se o zemljištu koje je u naravi pašnjak u vlasništvu RH, veličine 21078m2. Procijenjena zahvaćenost parcele divljim deponijem iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 550.000,00 | FZOEU, Općina Ernestinovo | 2022 | u provedbi |
| **4** | Izrada projektno-tehničke dokumentacije za projekt „Zelena zona Ernestinovo" | Općina Ernestinovo | zelena infra | Priprema projektno-tehničke dokumentacije obuhvaća: 1. Izrada idejnog i glavnog projekta krajobraznog uređenja „Zelene zone Ernestinovo“ 2. Izrada studije izvedivosti sa analizom troškova i koristi 3. Izrada elaborata zaštite okoliša za potrebe provođenja postupka ocjene o potrebi procjene utjecaja zahvata na okoliš 4. Izrada dokumentacije o nabavi za realizaciju projekta „Zelene zone Ernestinovo" | 740.000,00 | MRRFEU, NPOO, OE | 2024 | prijavljen |
| **5** | wifi proširenja Laslovo | Općina Ernestinovo | Besplatni Internet | Izgradnja Wi-Fi infrastrukture na mjestima značajnijeg okupljanja građana i besplatno korištenja interneta na mjestima javnog života. | 43.000,00 | OE | 2022 | ZAVRŠEN |
| **6** | Uređenje sportskog centra Laslovo | Općina Ernestinovo | infrastruktura | Izgradnjom dječjeg igrališta podići će se razina komunalnih usluga, pružiti zadovoljavajući standard lokalnom stanovništvu, omogućiti djeci da se razviju, kako u intelektualnom i motoričkom, tako i u društvenom smislu, te omogućiti da kvalitetnije provedu slobodno vrijeme na otvorenom prostoru što će svakako pridonijeti i poboljšanju kvalitete njihova zdravlja. | 62.000,00 | OE | 2022 | ZAVRŠEN |
| **7** | izgradnja otresnica 2022 | Općina Ernestinovo | infrastruktura | Navedenim aktivnostima urediti će se ruralna infrastrukture odnosno uređenja otresnica na ulazima na državnu cestu D-2 i županijske ceste nasipavanjem tucanika, a u cilju smanjivanja nanosa blata na prometnice, te povećanja sigurnosti prometa na cestama u vrijeme poljoprivrednih radova | 585.000,00 | OBŽ, OE | 2022 | ZAVRŠEN |
| **8** | Ležeći policajci | Općina Ernestinovo | infrastruktura | Poboljšanje prometne sigurnosti na lokalnim i nerazvrstanim cestama s naglaskom na sigurnost pješaka | 70.000,00 | OE | 2022 | ZAVRŠEN |
| **9** | Rekonstrukcija ceste u Školskoj ulici i izgradnja mosta preko rijeke Vuke do sustava navodnjavanja poljoprivrednih površina | Općina Ernestinovo | infrastruktura | Osječko-baranjska županija investitor je izgradnje sustava navodnjavanja u Laslovu na riječnom otoku između starog i novog toka rijeke Vuke. Projekt je vrijedan 9 mil kn, financiran iz EU fondova. Do sustav navodnjavanja vodi stari most preko rijeke napravljen od drvenih šlipera, zakrpan čeličnim oplatama. Potrebno je izgraditi most koji je jedini prilaz sustavu navodnjavanja kako bi se omogućio dolazak mehanizacije i obrada poljoprivrednih površina | 6.100.000,00 | MRRFEU, OE | 2023 | u provedbi |
| **10** | Energetska obnova NK "Laslovo 91" | Općina Ernestinovo | energetska ušteda | Cilj projekta je smanjenje potrošnje energije u zgradama javnog sektora od najmanje 50% u odnosu na godišnju potrošnju energije za grijanje/hlađenje prije provedbe navedenih mjera i korištenje obnovljivih izvora energije-ugradnja solara i dizalica topline | 380.000,00 | FZOEU, općina | 2022 | prijavljen 25.04.2022. |
| **11** | Nabavka komunalne opreme i provedba edukacija | Općina Ernestinovo | zaštita okoliša | Kroz provedbu aktivnosti nabavke komunalne opreme i provedbu edukacija i edukacijskih aktivnosti uspostaviti ćemo kvalitetniji i učinkovitiji sustav gospodarenja komunalnim otpadom na području naše zajednice te tako pridonijeti zaštiti okoliša i prirode, te unaprijediti sustav sprječavanja nastanka otpada i odvojenog sakupljanja otpada. | 160.000,00 | FZOEU, općina | 2022 | u provedbi |
| **12** | Sanacija pješačkih staza u Ernestinovu, Ulica Matije Gupca | Općina Ernestinovo | infrastruktura | Sanacijom pješačkih staza znatno će se povećati standard komunalne infrastrukture, poboljšati će se razina komunalnih usluga, dostupnost lokalne infrastrukture, povećati životni standard i omogućiti viša razina sigurnosti te podići kvaliteta socijalnih usluga tj. olakšati pristup socijalnim i zdravstvenim ustanovama. | 500.000,00 | MGIPU, OE | 2022 | u provedbi |
| **13** | Poticanje kulturnog dijaloga i kulturno-umjetničkog amaterizma za očuvanje kulturne baštine | Općina Ernestinovo | infrastruktura | Provođenjem projektnih aktivnosti u Općini Ernestinovo povećati će se standard komunalnih i socijalnih usluga u lokalnoj zajednici te unaprediti energetska učinkovitosti i zaštita okoliša budući da ekološki prihvatljiva LED rasvjetna tijela smanjuju potrošnju el. energije u usporedbi s klasičnim rasvjetnim tijelima, smanjuju emisiju stakleničkih plinova i drugih štetnih plinova na okoliš, te se pri izradi koriste materijali koji nisu štetni za zdravlje (postavljanje rasvjetu u zeleni pojas Crkva-DVD) | 150.000,00 | MRRFEU, Oe, CROFOND | 2022 | u provedbi |
| **14** | Poticanje razvoja lokalne zajednice i ostanka stanovništva kroz obnovu sakralne infrastrukture i okoliša oko vjerskih objekata | Općina Ernestinovo | infrastruktura | Općina Ernestinovo planira kroz projekt obnoviti parkovnu infrastrukturu na zelenoj površini uz Crkvu Presvetog trojstva. Postojeći Park skulptura na koji se naslanja zelena površina oko Crkve Presvetog trojstva dio je zaštićene kulturne baštine te će se uređenje ovog dijela uskladiti s izgledom postojeće cjeline | 365.000,00 | MRRFEU, OE, Župa Snježne Gospe – Poljaci, Poljaci bb, Brčko distrikt, BiH | 2022 | nije prošao |
| **15** | Zaželi Faza III | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 20 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 990.000,00 | ESF, RH | 20222-2023 | prijavljen 25.05.2022. |
| **16** | Sanacija pješačkih staza u središtu naselja Ernestinovo | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti u prometu pješaka s osobitim naglaskom na djecu, mlade, žene, starije osobe i invalide, što će izravno utjecati i na podizanje razine socijalne uključenosti. Poboljšanje razine komunalnih usluga i standarda zajednice, dostupnosti lokalne temeljne usluge za ruralno stanovništvo, te ujednačen ruralni razvoj | 320.000,00 | OBŽ, OE | 2022 | prijavljen 01.06.2022. |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura;**  **zaštita okoliša itd.)** | **Kratki opis projekta** | **Vrijednost projekta (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | Izgradnja biciklističke infrastrukture u OE | Općina Ernestinovo | infrastruktura | Projekt obuhvaća ulaganje u infrastrukturu namijenjenu biciklistima u okviru područja Urbane aglomeracije Osijek. Svrha projekta je poboljšanje povezanosti na linijama koje služe za dnevne migracije, povećanje korištenja javnih sredstava prijevoza, smanjenje emisija CO2 te povećanje sigurnosti biciklista i ostalih sudionika u prometu kroz izgradnju biciklističkih i biciklističko-pješačkih staza na području Općine Ernestinovo, kao dijela mreže biciklističke infrastrukture Urbane aglomeracije Osijek. | 7.490.848,23 | KF(OPKK), OE, FZPPEU | 2022 | ZAVRŠEN |
| **2** | Izgradnja kolodvora s kolosijekom u Laslovu | HŽ | infrastruktura | Izgradnjom kolodvora u Laslovu omogućiti će se bolja prometna povezanost sa većim središtima i mimoilaženje vlakova čime će se omogućiti uvođenje većeg broja linija za putnike. | 20.250.000,00 | HŽ | 2022 | U provedbi |
| **3** | Rekonstrukcija i izgradnja vodoopskrbne mreže u Ernestinovu | Općina Ernestinovo | infrastruktura | Poboljšanje dostupnost i unapređenje komunalne infrastrukture-vodoopskrbe, poboljšanje standarda komunalnih usluga i standarda zajednice, zadovoljenje javnih potreba, ujednačen ruralni razvoj te doprinos zaštiti i unapređenju zaštite okoliša i očuvanju zdravlja lokalnog stanovništva. | 20.000.000,00 kn | MRRFEU, OE, Hrvatske vode | 2020 | ZAVRŠEN |
| **4** | Sustav navodnjavanja | OBŽ | infrastruktura | unaprjeđenje poljoprivredne proizvodnje | 9.500.000,00 | EU, APPRRR | 2023 | u provedbi |
| **5** | Izrada projektne dokumentacije za sekundarnu kanalizacijsku mrežu | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 500.000,00 | Hrvatske vode, OE | 2020-2022 | u provedbi |
| **6** | kamera za nadzor brzine | Općina Ernestinovo | infrastruktura | Poboljšanje prometne sigurnosti na državnoj cesti D518 s naglaskom na sigurnost pješaka | 390.000,00 | MUP, oe | 2021 | ZAVRŠEN |
| **7** | Zaželi Faza II | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 20 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 1.856.700,00 | Europski socijalni fond Operativni program Učinkoviti ljudski potencijali | 2021-2022 | u provedbi |
| **8** | Pripreme za priključak za plin | Općina Ernestinovo | infrastruktura | izrada priprema za priključak za plin za kućanstva u ul. V.Nazora Ernestinovo kako bi se zaštitila novoigrađena biciklističko-pješačka i pješačka staza od naknadnog izrezivanja za izradu priključaka za plin za kućanstva koja nisu spojena | 650.000,00 | HEP Plin, OE | 2022 | ZAVRŠEN |
| **9** | NGN-širokopojasni Internet | OBŽ | infrastruktura | Svi korisnici koji će koristi usluge na optičkoj infrastrukturi imati će kvalitetan, neprekinuti pristup internetu do 100 Mbit/s simetrično koji će im omogućiti nesmetani rad od kuće, praćenje škole na daljinu, korištenje usluga e-zdravstva, e-građanin i sl. Također, optička infrastruktura doprinijeti će povećanoj atraktivnosti općine na način da će omogućiti lokalnoj zajednici stimuliranje konkurentskog okruženja. |  | Eu | 2023-2024 | U PROVEDBI |
| **10** | Tu smo za Vas | crveni križ | socijalne usluge | besplatan prijevoz starijih i nemoćnih stanovnika u medicinske svrhe | 450.000,00 | esf | 2020-2021 | u provedbi |
| **11** | Razvoj inovativnih socijalnih usluga - Integrativni centar za savjetovanje i podršku | Dokkica | socijalne usluge | Poboljšanje socijalnih usluga -projektom se planira razvijati izvaninistitucijske usluge savjetovanja i pomaganja, rane intervencije i pomoć pri uključivanju u programe odgoja i obrazovanja za djecu s poremećajem u ponašanju, ali i djece s teškoćama u razvoju. | 1.999.200,00 | esf | 2021 | u provedbi |
| **12** | Sanacija pješačkih staza u Laslovu, Trg hr. branitelja - Kolodvorska | Općina Ernestinovo | infrastruktura | Provođenje projektnih aktivnosti pridonjeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonjeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L= ) | 810.000,00 | MRRFEU, OE | 2022 | u provedbi |
| **13** | Izgradnja staze na groblju Ernestinovo | Općina Ernestinovo | infrastruktura | proširenje kapaciteta za pogreb pokojnika | 80.000,00 | oe | 2022 | ZAVRŠEN |
| **14** | Sanacija divlje deponije u Općini Ernestinovo - Laslovo -faza II | Općina Ernestinovo | okoliš | Općina Ernestinovo nalazi se na području od posebne državne skrbi RH. Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Naselje Laslovo gotovo je u potpunosti razrušeno u Domovinskom ratu te je bilo okupirano 7. godina. Nakon povratka u mjesto kroz obnovu obiteljskih kuća, kuće su obnovljene, a građevinski je otpad koji je pri tome nastao odlagan na navedenu česticu. Iako je sanacija navedenog odlagališta bila planirana u samoj Obnovi obiteljskih kuća, do danas to nije napravljeno. Radi se o zemljištu koje je u naravi pašnjak u vlasnitvu RH, veličine 21078m2. Procjenjena zahvaćenost parcele divljim deponijom iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 550.000,00 | FZOEU, Općina Ernestinovo | 2022 | u provedbi |
| **15** | wifi proširenja Laslovo | Općina Ernestinovo | Besplatni Internet | Izgradnja Wi-Fi infrastrukture na mjestima značajnijeg okupljanja građana i besplatno korištenja interneta na mjestima javnog života. | 43.000,00 | OE | 2022 | ZAVRŠEN |
| **16** | Uređenje sportskog centra Laslovo | Općina Ernestinovo | infrastruktura | Izgradnjom dječjeg igrališta podići će se razina komunalnih usluga, pružiti zadovoljavajući standard lokalnom stanovništvu, omogućiti djeci da se razviju, kako u intelektualnom i motoričkom, tako i u društvenom smislu, te omogućiti da kvalitetnije provedu slobodno vrijeme na otvorenom prostoru što će svakako pridonijeti i poboljšanju kvalitete njihova zdravlja. | 62.000,00 | OE | 2022 | ZAVRŠEN |
| **17** | izgradnja otresnica 2022 | Općina Ernestinovo | infrastruktura | Navedenim aktivnostima urediti će se ruralna infrastrukture odnosno uređenja otresnica na ulazima na državnu cestu D-2 i županijske ceste nasipavanjem tucanika, a u cilju smanjivanja nanosa blata na prometnice, te povećanja sigurnosti prometa na cestama u vrijeme poljoprivrednih radova | 585.000,00 | OBŽ, OE | 2022 | ZAVRŠEN |
| **18** | Ležeći policajci | Općina Ernestinovo | infrastruktura | Poboljšanje prometne sigurnosti na lokalnim i nerazvstanim cestama s naglaskom na sigurnost pješaka | 70.000,00 | OE | 2022 | ZAVRŠEN |
| **19** | Rekonstrukcija ceste u Školskoj ulici i izgradnja mosta preko rijeke Vuke do sustava navodnjavanja poljoprivrednih površina | Općina Ernestinovo | infrastruktura | Osječko-baranjska županija investitor je izgradnje sustava navodnjavanja u Laslovu na riječnom otoku između starog i novog toka rijeke Vuke. Projekt je vrijedan 9 mil kn, financiran iz EU fondova. Do sustav navodnjavanja vodi stari most preko rijeke napravljen od drvenih šlipera, zakrpan čeličnim oplatama. Potrebno je izgraditi most koji je jedini prilaz sustavu navodnjavanja kako bi se omogućio dolazak mehanizacije i obrada poljoprivrednih površina | 6.100.000,00 | MRRFEU, OE | 2023 | u provedbi |
| **20** | Nabavka komunalne opreme i provedba edukacija | Općina Ernestinovo | zaštita okoliša | Kroz provedbu aktivnosti nabavke komunalne opreme i provedbu edukacija i edukacijskih aktivnosti uspostaviti ćemo kvalitetniji i učinkovitiji sustav gospodarenja komunalnim otpadom na području naše zajednice te tako pridonjeti zaštii okoliša i prirode, te unaprijediti sustav sprječavanja nastanka otpada i odvojenog sakupljanja otpada. | 160.000,00 | FZOEU, općina | 2022 | u provedbi |
| **21** | Sanacija pješačkih staza u Ernestinovu, Ulica Matije Gupca | Općina Ernestinovo | infrastruktura | Sanacijom pješačkih staza znatno će se povećati standard komunalne infrastrukture, poboljšati će se razina komunalnih usluga, dostupnost lokalne infrastrukture, povećati životni standard i omogućiti viša razina sigurnosti te podići kvaliteta socijalnih usluga tj. olakšati pristup socijalnim i zdravstvenim ustanovama. | 500.000,00 | MGIPU, OE | 2022 | u provedbi |
| **22** | Poticanje kulturnog dijaloga i kulturno-umjetničkog amaterizma za očuvanje kulturne baštine | Općina Ernestinovo | infrastruktura | Provođenjem projektnih aktivnosti u Općini Ernestinovo povećati će se standard komunalnih i socijalnih usluga u lokalnoj zajednici te unaprediti energetska učinkovitosti i zaštita okoliša budući da ekološki prihvatljiva LED rasvjetna tijela smanjuju potrošnju el. energije u usporedbi s klasičnim rasvjetnim tijelima, smanjuju emisiju stakleničkih plinova i drugih štetnih plinova na okoliš, te se pri izradi koriste materijali koji nisu štetni za zdravlje (postavljanje rasvjetu u zeleni pojas Crkva-DVD) | 150.000,00 | MRRFEU, Oe, CROFOND | 2022 | u provedbi |
| **23** | autobusna stajališta | Općina Ernestinovo | infrastruktura | Znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 230.000,00 | OE, ŽUC | 2021 | u provedbi |
| **24** | Rekonstrukcija pješačke staze u naselju Ernestinovo - II. faza | Općina Ernestinovo | infrastruktura | Provođenje projektnih aktivnosti pridonjeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonjeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L=963m, 1+404.00) | 1.100.000,00 | MUP, općina | 2020 | u provedbi |
| **25** | Nastavak unaprjeđenja usluga za djecu u sustavu ranog i predškolskog odgoja i obrazovanja | Općina Ernestinovo | demografija | Obiteljski sklad kroz produljeni rad DV „Ogledalce“ Ernestinovo je projekt koji programom produljenog radnog vremena doprinosi boljem usklađivanju poslovnog i obiteljskog života za 50 obitelji polaznika vrtića. Kroz dodatnu edukaciju odgojitelja i uvođenje posebnih programa dodatno se doprinosi unapređenju odgojno-obrazovnog rada i omogućuje djeci kvalitetniju skrb i dodatne sadržaje | 1.055.806,14 | ESF | 2021 | u provedbi |
| **26** | Za život u zajednici | crveni križ | socijalne usluge | priprema i dostava toplih obroka za socijalno ugrožene stanovnike zajednice | 1.659.928,84 | esf | 2021 | u provedbi |
| **27** | Digitalizacija grobnog očevidnika | Općina Ernestinovo | digitalizacija | Izrada programskog modula za digitalno interaktivno sučelja s prijenosom podataka iz trenutnih evidencija u svrhu sveobuhvatnog funkcioniranja digitalnog sučelja Grobnog očevidnika | 62.500,00 | FZOEU, Općina Ernestinovo | 2021 | u provedbi |
| **28** | novi most na rijeci Vuka-Ernestinovo-Petrova Slatina | ŽUC | infrastruktura | Rekonstrukcijom starog mosta znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnog stanovništva | 5.900.000,00 | ŽUC | 2022-2023 | u provedbi |
| **29** | Izrada plana sanacije i sanacija divlje deponije u Općini Ernestinovo -faza 1 | Općina Ernestinovo | 2021 | Općina Ernestinovo nalazi se na području od posebne državne skrbi RH. Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Naselje Laslovo gotovo je u potpunosti razrušeno u Domovinskom ratu te je bilo okupirano 7. godina. Nakon povratka u mjesto kroz obnovu obiteljskih kuća, kuće su obnovljene, a građevinski je otpad koji je pri tome nastao odlagan na navedenu česticu. Iako je sanacija navedenog odlagališta bila planirana u samoj Obnovi obiteljskih kuća, do danas to nije napravljeno. Radi se o zemljištu koje je u naravi pašnjak u vlasništvu RH, veličine 21078m2. Procijenjena zahvaćenost parcele divljim deponijom iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 550.000,00 | FZOEU, Općina Ernestinovo | 2022 | ZAVRŠEN |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju provedena su dva postupka javne nabave, provedeni su postupci jednostavne nabave za izgradnju infrastrukture.

Na području Općine nastavljeni su infrastrukturni radovi na izgradnji kolodvora u Laslovu, teku i radovi na sustavu navodnjavanja u Laslovu, izgrađeni su nogostupi u ulici V. Nazora u Ernestinovu te na mjesnom groblju u Ernestinovu, radi se projektna dokumentacija za sekundarnu kanalizacijsku mrežu, završene su pripreme za priključak za plin-faza III, postavljeni su ležeći policajci na nerazvrstanim cestama, izgrađene otresnice na području općine, postavljene wi-fi točke u Laslovu, uređeni sportski tereni u Laslovu, izgrađena su autobusna ugibališta u Laslovu, završili smo s prvom fazom sanacije divlje deponije u Laslovu, provodi se projekt „Zaželi II“ kroz koji svakodnevno skrbimo o 140 starijih i nemoćnih osoba te teče projekt Tu smo za vas u suradnji s Crvenim križem kroz koji starije i nemoćne osobe imaju osiguran prijevoz k liječniku. Provodi se i projekt Nastavak unaprjeđenja usluga za djecu u sustavu ranog i predškolskog odgoja i obrazovanja u našem Dv Ogledalce Ernestinovo i drugi projekti navedeni u gore priloženim tabelama.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposlena je 1 dugotrajno nezaposlena osoba s područja općine u trajanju od 6 mjeseci.

Ukupna vrijednost programa zapošljavanja je 32.765,64 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine tokom prve polovice 2022. g. uslugu predškolskog odgoja i obrazovanja pruža Dječji vrtić „Ogledalce“ Ernestinovo, ustanova za predškolski odgoj i obrazovanje koju je osnovala Općina Ernestinovo. Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 94 djece. Za rad vrtića izdvajaju se značajna sredstva u iznosu od 490.000,00 kn.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 70.000,00kn.

Općina također sufinancira učeničke i studentske karte. U izvještajnom razdoblju izdvojeno je 88.995,42 kn za sufinanciranje karata., te za nagradu za najučenije generacije osnovnih škola 4.748,15 kn.

Za stipendije za darovite učenike i studente u navedenom razdoblju izdvojeno je 14.500,00 kn, dok će se nabavka bilježnica za osnovno školarce provesti u drugoj polovici godine.

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, Dvd Ernestinovo i DVD Laslovo. Organizirana su i pokrivaju cijelo područje Općine.

2022. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 179.000,00kn
* Udrugama s područja kulture 88.000,00 kn
* Ostalim civilnim udrugama 45.000,00 kn
* DVD-ima 223.080,00

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 3. sjednici održanoj 13. rujna 2017. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći. Na 30. sjednici održanoj 12. svibnja 2020. Općinsko vijeće Općine Ernestinovo donijelo je izmjenu Odluke o socijalnoj skrbi kojom je revidiran kriterij prihodovnog cenzusa te je time izravno povećan krug mogućih podnositelja.

Općinsko vijeće Općine Ernestinovo na 2. sjednici održanoj 29. lipnja 2017. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta, uz izmjenu na 16. sjednici održanoj 15. siječnja 2019. Novčana pomoć iznosi za prvo i drugo dijete 3.000,00 kn neto, a za treće i svako daljnje dijete 5.000,00 kn neto (po staroj odluci pomoć je iznosila 1.000,00kn).

U izvještajnom razdoblju isplaćeno je 13.916,65 kuna naknade za troškove stanovanja za korisnika, 0,00 kn jednokratnih novčanih pomoći, te 29.000,00 kn novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 42.592,61 kn.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Hrvatskih željeznica i Hrvatskih šuma, Županijske uprave za ceste, Ministarstva prometa, Ministarstva unutarnjih poslova, Hrvatskog zavoda za zapošljavanje, Ministarstva graditeljstva, SAFU, Ministarstva kulture, Središnjeg državnog ureda za obnovu i stambeno zbrinjavanje, Ministarstva regionalnog razvoja i fondova EU i drugih državnih institucija.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine.

**III. ZAKLJUČAK**

Podneseno Izvješće o radu općinske načelnice Općine Ernestinovo za razdoblje od 1. siječnja 2022. do 30. lipnja 2022. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

Podneseno Izvješće o radu općinske načelnice Općine Ernestinovo za razdoblje od 1. siječnja 2022. do 30. lipnja 2022. godine objavit će se u Službenom glasniku Općine Ernestinovo.

KLASA: 022-05/22-02/2

URBROJ: 2158-19-02-22-1

Ernestinovo, 27.rujna 2022.

Općinska načelnica

Marijana Junušić, univ.spec.oec, v.r.